મહારાવશ્રી ભારમલજી પહેલાના સમયમાં એટલે કે આજથી ૪૧૪ વર્ષ અગાઉ તપગચ્છ સંઘના આ આદિનાથ જિનાલયની સ્થાપના કરવામાં આવી હતી. જૈનમુનિશ્રી વિવેકહર્ષગણિવર્યના ઉપદેશથી કચ્છના નરેશ રાવશ્રી ભારમલજીએ સંવત ૧૬૫૬ (ઇ.સ. ૧૬૦૦) માં આ જિનાલયનું નિર્માણ કરી તપગચ્છસંઘ વતી અર્પણ કર્યું હતું. જિનાલયના ઇતિહાસ અંગે જિનાલયના સ્નાત્રહોલની પુર્વ દિશામાં ૧૩ પંક્તિ વાળો ૩૬ ફુટ લાંબો મુળ શિલાલેખ આજે પણ જોવા મળે છે. આ શિલાલેખ તે સમયની "માગધી" ભાષામાં લખાયેલો છે.